जात संघटना राखीव जागांची मागणी करतात. हा त्यांच्या राजकारणाचा एक मुख्य भाग आहे. धनगर समाजातील सर्वच जात संघटना धनगर समाजाचा अनुसूचित जमातीत समावेश करावा, अशी मागणी करतात. यातून आदिवासी धनगर ही अस्मिता घडते, तर मराठा समाजातील सर्वच जात संघटना मराठा जातीचा ओबीसीमध्ये समावेश करावा, अशी मागणी करतात. त्यामधून मराठा अस्मितेच्या जागी कुणबी-मराठा अशी नवी अस्मिता रचली जाते.
या मागण्यांच्या खेरीज छत्रपती शिवाजी महाराज यांचे स्मारक, राजमाता अहल्यादेवी, परशुराम व ब्राह्मण समाज आरक्षण मागणार नाही. या सर्वच भूमिका जातीची ओळख अधिक पक्की करणाऱ्या आहेत. यातून क्षत्रिय ही अस्मिता ठळकपणे पुढे येते. यावरून असे दिसते, की जात संघटनांच्या राजकारणात एकाच वेळी अनेक अस्मिता आकार घेत आहेत.
या अस्मितांचा महाराष्ट्राच्या समकालीन राजकारणात उघडपणे वावर दिसतो. बहुजन समाज पक्षाशी संबंधित जात संघटनांमध्ये हत्ती नव्हे, गणेश ही नवी अस्मिता वाढत आहे. बहुजन महासंघाशी संबंधित जात संघटनांमधून पुढे येणारी अस्मिता बहुजन समाजकेंद्रित आहे. परंतु या अस्मितेमधील जातकेंद्रित अस्मिता पूर्णपणे टाकून दिली जात नाही.

जात संघटनांचे विभाजन
जातीच्या विविध अस्मिता
नव्याने ओबीसी राजकारणाचा श्रीगणेशा
लहान कार्यक्षेत्र